|  |  |
| --- | --- |
|  |  |
| Slovenská asociácia go, so sídlom Junácka 6, 831 04 Bratislava, identifikačné číslo: 30 844 711, zapísané v evidencií občianskych združení vedenej Ministerstvom vnútra Slovenskej republiky, sekcia verejnej správy, pod registračným č.: VVS/1-900/90-3750-2 | |
|  | |
| **STANOVY**  **Slovenskej asociácie go** | |
|  | |
|  | |

1. **Obsah:**

[1. Go 3](#_Toc31451768)

[2. Základné ustanovenia 3](#_Toc31451769)

[3. Slovenská asociácia go 3](#_Toc31451770)

[4. Hlavné činnosti SAG 3](#_Toc31451771)

[5. Orgány SAG 4](#_Toc31451772)

[6. Konferencia 5](#_Toc31451773)

[7. Výkonný výbor 7](#_Toc31451774)

[8. Prezident SAG 8](#_Toc31451775)

[9. Generálny sekretár SAG 8](#_Toc31451776)

[10. Hospodár SAG 8](#_Toc31451777)

[11. Revízor 8](#_Toc31451778)

[12. Volebná komisia 9](#_Toc31451779)

[13. Disciplinárny senát a senát na riešenie sporov 9](#_Toc31451780)

[14. Odborné komisie](#_Toc31451781) 10

[15. Konflikt záujmov 10](#_Toc31451782)

[16. Členstvo v SAG 10](#_Toc31451783)

[17. Členovia SAG 11](#_Toc31451784)

[18. Hospodárenie SAG 12](#_Toc31451785)

[19. Záverečné ustanovenia 13](#_Toc31451786)

1. Go
   1. Go je strategická dosková hra pre dvoch hráčov. Vznikla pred štyrmi tisícročiami v Číne a okolo piateho storočia nášho letopočtu sa rozšírila do Japonska, kde sa stala národnou hrou. V polovici 20. storočia sa go začalo viac rozširovať aj do Európy. V súčasnosti hrá go viac ako 50 miliónov hráčov hlavne v Číne (pod názvom weichi), Japonsku (go) a Kórei (baduk). Stále viac ľudí na celom svete začína objavovať krásu tejto zložitej hry s jednoduchými pravidlami. V posledných rokoch sa go stalo svetoznámym aj vďaka výskumu a pokroku v oblasti umelej inteligencie.
2. Základné ustanovenia
   1. Slovenská asociácia go (ďalej len **„SAG“**) v anglickom jazyku Slovak Go Association je občianskym združením založeným a registrovaným v súlade so zákonom č.  83/1990 Zb. o združovaní občanov, v znení neskorších predpisov (ďalej len **„Zákon o združovaní občanov“**).
   2. SAG je členom Medzinárodnej federácie go (IGF), ktorá je riadnym členom medzinárodnej športovej organizácie SportAccord.
   3. SAG je v zmysle ust. § 2 ods. 3 prvá veta Zákona o združovaní občanov právnickou osobou, ktorá môže vo svojom mene nadobúdať' práva a povinnosti.
   4. SAG je športovou organizáciu, konkrétne športovým zväzom podľa ust. § 8 v spojení s ust. § 3 písm. m) zákona č. 440/2015 Z.z. o športe a zmene a doplnení iných zákonov, v znení neskorších predpisov (ďalej len **„Zákon o športe“**).
   5. SAG má ambíciu byť národným športovým zväzom v zmysle ust. § 16 a nasl. Zákona o športe.
   6. Sídlo SAG je Junácka 6, 831 04 Bratislava.
   7. Identifikačným číslom SAG je: 30 844 711.
3. Slovenská asociácia go
   1. SAG bola založená a vznikla za účelom dobrovoľného združovania fyzických a právnických osôb pri športovej činnosti na území Slovenskej republiky.
   2. SAG zaujíma v politických a náboženských záležitostiach neutrálny postoj.
   3. Poslaním SAG je:
      1. zabezpečovanie prípravy a účasti športovej reprezentácie SAG zloženej z družstiev a jednotlivcov, v športových súťažiach go;
      2. podpora a rozvoj vrcholového a amatérskeho hrania go na území Slovenskej republiky s osobitným dôrazom na podporu a rozvoj hrania go u detí a mládeže.

1. Hlavné činnosti SAG
   1. Hlavnými činnosťami SAG sú aktivity SAG vykonávané sústavne a na vlastnú zodpovednosť SAG, ktoré nie sú podnikaním a nie sú vykonávané za účelom dosiahnutia zisku. Majetok, výnosy a príjmy vytvorené hlavnými činnosťami SAG sa využívajú na napĺňanie poslania a cieľov SAG a na úhradu výdavkov (nákladov) s tým spojeným.
   2. Medzi hlavné činnosti SAG patria najmä:
      1. reprezentovať' záujmy členov SAG v spoločnosti;
      2. vystupovať' v mene členov SAG na území Slovenskej republiky vo vzťahu k štátu, samospráve, nadnárodným a medzinárodným organizáciám,  iným právnickým a fyzickým osobám a zabezpečiť', aby záujmy členov SAG pri činnostiach týchto osôb boli primerane brané na zreteľ';
      3. určovať' filozofiu a stratégiu  rozvoja go, ktorá sa bude premietať' do strategického plánovania činnosti a rozpočtu SAG a ich napĺňania;
      4. koordinovať' spoluprácu a podporovať' jednotnosť' medzi členmi SAG, riešiť' spory medzi nimi a byt' nápomocný v ich činnosti a aktivitách;
      5. organizovanie súťaží v go, podpora a propagácia go medzi mláďežou
      6. zabezpečenie reprezentácie Slovenskej Republiky na medzinárodných súťažiach go
      7. zaoberať' sa ďalšími otázkami so vzťahom ku go a jeho rozvoja na území Slovenskej republiky.
2. Orgány SAG
   1. Orgánmi SAG sú:
      1. Konferencia SAG;
      2. Výkonný výbor SAG;
      3. Prezident SAG;
      4. Generálny sekretár SAG;
      5. Hospodár SAG;
      6. Revízor SAG;
      7. Volebná komisia;
      8. Disciplinárny senát a senát na riešenie sporov;
      9. licenčné orgány;
      10. odborné komisie SAG.
   2. Orgány SAG s rozhodovacou pôsobnosťou vykonávajú svoju pôsobnosť nezávisle od iných orgánov SAG.
   3. Každý člen Konferencie, a to aj člen bez hlasovacieho práva, môže navrhnúť kandidáta na volenú funkciu v orgánoch SAG.
   4. Členom orgánu SAG môže byť len fyzická osoba staršia ako osemnásť (18) rokov, ktorá je plne spôsobilá na právne úkony a ktorá je členom SAG.
   5. Členovia orgánov SAG, ktorým uplynulo funkčné obdobie, sú oprávnení vykonávať nevyhnutné úkony a činnosť na zabezpečenie fungovania národného športového zväzu a športovej činnosti jeho členov až do zvolenia nových členov orgánov SAG.
   6. Členovia orgánov SAG sú povinní vykonávať svoju funkciu s náležitou odbornou starostlivosťou a pri rozhodovaní zohľadňovať stanoviská Revízora a ostatných odborných komisií SAG; ak sa od ich stanoviska odchýlia, sú povinní svoje rozhodnutia zdôvodniť a zverejniť spolu s príslušným stanoviskom.
   7. V súčasnosti SAG nevytvára licenčné orgány, ktoré nemajú pre SAG opodstatnenie. V budúcnosti SAG prehodnotí ich vytvorenie.
3. Konferencia
   1. Konferencia je najvyšším orgánom SAG. Do jej pôsobnosti patrí:
      1. zmena stanov, vrátane zmien stanov, ktoré vyžaduje zlúčenie s iným združením;
      2. voľba a odvolanie členov Výkonného výboru, Prezidenta, Revízora a členov Disciplinárneho senátu;
      3. rozhodnutie o zrušení SAG;
      4. rozhodnutie o dobrovoľnom rozpustení SAG alebo zlúčení s iným združením;
      5. rozhodnutie o vylúčení člena zo SAG;
      6. rozhodnutie o reorganizácii súťaží;
      7. rozhoduje o ročnej výške odmeny funkcionárov SAG;
      8. schvaľovanie uzatvorenia zmluvných vzťahov, ak hodnota plnenia zo zmluvy je vyššia ako 50 000 EUR a schvaľovanie všetkých žiadostí o pôžičku alebo úver;
      9. vytvorenie obchodnej spoločnosti podľa § 18 Zákona o športe alebo obchodnej spoločnosti, ktorej spoločníkom alebo akcionárom je národný športový zväz;
      10. prevod obchodného podielu alebo akcií v obchodnej spoločnosti podľa § 18 Zákona o športe alebo v obchodnej spoločnosti, ktorej spoločníkom alebo akcionárom je národný športový zväz;
      11. prerokovávanie správy o hospodárení a revíznej správy;
      12. rozhoduje o neprijatí člena alebo o vylúčení člena podľa článku 17.10.4;
      13. rozhodnutie o ďalších otázkach, ktoré zákon alebo stanovy zahŕňajú do pôsobnosti Konferencie.
   2. Členom Konferencie je každý člen SAG, ktorý má zaplatený členský príspevok za daný kalendárny rok. Konferencia môže rozhodnúť o účasti ďalších tretích osôb na zasadnutí Konferencie, prípadne rozhodnúť, že tretie osoby, ktoré sa už zasadnutia konferencie zúčastňujú, sa jej ďalej zúčastňovať nemôžu. Pre verejnosť je Konferencia neprístupná.
   3. Člen sa zúčastňuje na Konferencii osobne, v zastúpení na základe písomného plnomocenstva alebo v zastúpení svojim športovým klubom. Splnomocnencom člena nemôže byť člen Výkonného výboru. Osoba zastupujúca člena na základe písomného plnomocenstva je povinná zachovať mlčanlivosť o veciach, o ktorých sa dozvedela na Konferencii.
   4. Konferenciu zvoláva Výkonný výbor, ak zákon alebo stanovy neustanovujú inak. Výkonný výbor je povinný zvolať riadnu Konferenciu najmenej raz za kalendárny rok, a to najneskôr do šiestich mesiacov od skončenia predchádzajúceho kalendárneho roka. Ak to vyžadujú záujmy SAG a v prípadoch ustanovených zákonom možno zvolať Konferenciu kedykoľvek. Mimoriadnu Konferenciu môže namiesto Výkonného výboru zvolať aj jeho člen, ak sa Výkonný výbor na jej zvolaní bez zbytočného odkladu neuzniesol a stanovy stanovujú povinnosť Konferenciu zvolať, alebo pokiaľ Výkonný výbor nemôže dlhodobo rozhodovať. Za dlhodobú neschopnosť rozhodovať sa pokladá stav, ak sa Výkonný výbor nezišiel z akýchkoľvek príčin viac ako šesť (6) kalendárnych mesiacov. Konferenciu môže zvolať aj Revízor.
   5. Mimoriadnu Konferenciu môžu zvolať aj členovia, ak ich počet presahuje desať (10) % všetkých členov SAG. Ak uplynulo obdobie orgánov SAG, ktoré sú oprávnené zvolať Konferenciu a noví členovia orgánov SAG na ďalšie obdobie neboli zvolení, mimoriadnu Konferenciu môže zvolať aj hociktorý člen SAG.
   6. Konferencia sa zvoláva zaslaním pozvánky na Konferenciu, a to doporučene s doručenkou na adresu sídla alebo bydliska člena uvedenú v zozname členov vedených SAG alebo formou elektronickej správy na e-mailovú adresu uvedenú v zozname členov vedených SAG. Pozvánka na Konferenciu môže byť členovi doručená aj iným vhodným spôsobom zaručujúcim jej riadne prevzatie členom, pokiaľ v takom prípade člen potvrdí prevzatie pozvánky. Pozvánka na Konferenciu musí byť zaslaná najmenej 10 dní pred konaním Konferencie. Pozvánka musí obsahovať program, ktorý bude predmetom rokovania Konferencie a tomu zodpovedajúce podklady.
   7. Konferencia sa koná v mieste sídla SAG alebo v inom mieste určenom Výkonným výborom; Konferencia sa zvyčajne koná v mieste konania Majstrovstiev Slovenskej republiky v go. Miesto, dátum a čas konania Konferencie výkonný výbor musí určiť tak, aby čo najmenej obmedzovali možnosť členov zúčastniť sa na Konferencii.
   8. Prítomní členovia sa zapisujú do listiny prítomných. Právnickú osobu alebo športový klub zastupuje na Konferencii oprávnený zástupca, ktorý bol prvý zapísaný do listiny prítomných členov. Zápis členov do listiny prítomných zabezpečuje výkonný výbor. Do listiny prítomných nie je možné zapísať člena po otvorení Konferencie. Výkonný výbor zároveň pred zahájením Konferencie zabezpečí, aby každý člen s hlasovacím právom dostal hlasovací lístok, na ktorom je uvedené meno člena, dátum, čas a miesto členskej schôdze; Výkonný výbor môže upustiť od hlasovania prostredníctvom hlasovacích lístkov a hlasovať jednoduchým sčítaním hlasov; Výkonný výbor taktiež zabezpečí, aby bolo všeobecne známe, ktorí účastníci majú právo hlasovať a koľko majú hlasov.
   9. Ako prvý bod programu Konferencie prednesie Prezident SAG alebo iný člen Výkonného výboru návrh na voľbu predsedu Konferencie, zapisovateľa, dvoch overovateľov zápisnice a potrebný počet osôb poverených sčítaním hlasov (skrutátorov). Pri ich voľbe sa hlasuje vcelku (en bloc) o všetkých takto navrhnutých kandidátoch. V prípade potreby môže osoba, ktorá vedie Konferenciu, dať o niektorých kandidátoch hlasovať osobitne. Ak nebudú títo kandidáti takto zvolení, alebo ak nebude vyššie uvedený návrh na ich voľbu predložený, dá Výkonný výbor hlasovať o návrhoch podľa poradia, ktoré určí.
   10. Predseda Konferencie dá schváliť program Konferencie. O záležitostiach, ktoré neboli zaradené do programu rokovania Konferencie, možno rozhodnúť len za účasti a so súhlasom všetkých členov SAG s právom hlasovať. V otázkach, ktoré nie sú súčasťou schváleného programu, môže Konferencia prijať len odporúčania a stanoviská.
   11. Konferencia je uznášaniaschopná, ak je prítomná nadpolovičná väčšina všetkých členov SAG s právom hlasovať. Za prítomného člena sa považuje aj člen, ktorý je zastúpený športovým klubom, ktorého je členom.
   12. Konferencia rozhoduje hlasovaním.
   13. Členovia majú na Konferencii hlasy v nasledovnom rozsahu:
       1. ak je členom fyzická osoba, ktorá najneskôr v deň konania Konferencie dovŕšila šestnásť (16) rokov, tento člen má jeden (1) hlas;
       2. ak je členom právnická osoba, tento člen má jeden (1) hlas
       3. ak je členom športový klub má, okrem hlasu podľa článku 6.13.2, navyše taký počet hlasov, ktorý sa rovná rozdielu
4. počtu všetkých svojich členov s právom hlasovať a
5. počtu svojich členov, ktorí sú zapísaní do listiny prítomných členov podľa článku 6.8.
   * 1. najlepšie umiestnený člen SAG na majstrovstvách Slovenskej republiky v hlavnej kategórii má okrem hlasu podľa bodu 6.13.1. jeden (1) hlas navyše;
     2. členom Konferencie s jedným (1) hlasom je aj zástupca členov, ktorého navrhne záujmová organizácia športovcov – členov alebo najmenej päťdesiat (50) športovcov – členov; jeden (1) športovec – člen môže navrhnúť len jedného zástupcu;
     3. členom Konferencie bez hlasovacieho práva je člen, ktorý vykonáva funkciu v inom orgáne SAG.
   1. Hlasuje sa na výzvu Predsedu Konferencie, do jeho zvolenia na výzvu Výkonného výboru. Ak je podaných viac návrhov, rozhodne Predseda Konferencie, o poradí, v ktorom sa bude o nich hlasovať. Výsledok hlasovania oznamujú skrutátori Predsedovi Konferencie a zapisovateľovi.
   2. Na prijatie akéhokoľvek rozhodnutia Konferencie je potrebné, aby zaň hlasovala nadpolovičná väčšina hlasov prítomných členov s právom hlasovať. Na prijatie rozhodnutia podľa článku 6.1.1, 6.1.3, 6.1.4, 6.1.6, 6.1.7, 6.1.8, 6.1.9, 6.1.10 sa vyžaduje súhlas dvojtretinovej väčšiny všetkých hlasov všetkých členov.
   3. Zápisnica zo zasadnutia Konferencie musí obsahovať:
      1. schválený program zasadnutia;
      2. prezenčnú listinu zápisnice o zvolení člena orgánu podľa § 19 ods. 1 písm. c) Zákona o športe a písomné splnomocnenia, ak boli predložené;
      3. zoznam podkladov k jednotlivým bodom programu a spôsob prístupu k nim;
      4. dôležité vyjadrenia členov orgánov k jednotlivým bodom programu;
      5. rozhodnutia prijaté k jednotlivým bodom programu vrátane výsledkov hlasovania a odlišného stanoviska člena, ktorý nesúhlasil s prijatým rozhodnutím alebo s jeho odôvodnením, ak o to požiada;
      6. meno, priezvisko a podpis predsedajúceho a zapisovateľa.
   4. Zápisnica podľa článku 6.16 sa zašle všetkým osobám oprávneným zúčastniť sa zasadnutia Konferencie najneskôr do 25 dní odo dňa zasadnutia.
6. Výkonný výbor
   1. Výkonný výbor je najvyšší výkonný orgán SAG, ktorý riadi činnosť SAG a koná v jeho mene. Výkonný výbor rozhoduje o všetkých záležitostiach SAG, pokiaľ nie sú zákonom alebo stanovami vyhradené do pôsobnosti Konferencie.
   2. Výkonný výbor zabezpečuje riadne vedenie účtovníctva SAG a predkladá Konferencii na schválenie výročnú správu. Výkonný výbor je tiež povinný do zvolania Konferencie pripraviť návrh rozpočtu (finančného plánu) na nasledujúce obdobie. Rozpočet musí obsahovať všetky predpokladané náklady spojené s činnosťou SAG.
   3. Výkonný výbor má piatich (5) členov, z ktorých štyroch (4) volí konferencia na obdobie troch (3) rokov. Piatym (5.) členom Výkonného výboru je Prezident SAG. Výkon funkcie člena Výkonného výboru je inak nezastupiteľný.
   4. Výkonný výbor zvoláva obvykle Prezident, ale môže ho zvolať aj člen. Zvolanie Výkonného výboru sa vyko­náva s dostatočným časovým predstihom a prostriedkami obvyklými pre zvolávanie Výkonného výboru. Zasadnutie Výkonného výboru vedie Prezident SAG; v prípade jeho neprítomnosti člen zvolený Výkonným výborom.
   5. Výkonný výbor je schopný uznášať sa, ak je prítomná nadpolovičná väčšina všetkých členov Výkonného výboru. Rozhodnutia Výkonného výboru, sú prijaté, ak zaň hlasovala nadpolovičná väčšina všetkých členov Výkonného výboru (a teda Výkonný výbor nemôže rozhodovať, ak má menej ako troch členov).
   6. V prípade, že zanikne výkon funkcie viacerým členom Výkonného výboru a Výkonný výbor nie je uznášaniaschopný, sú zvyšní členovia Výkonného výboru povinní najneskôr do dvoch mesiacov zvolať mimoriadnu Konferenciu, ktorá zvolí nových členov Výkonného výboru..
   7. Z rokovania výkonného výboru sa vyhotovuje zápisnica, ktorá musí obsahovať všetky zásadné skutočnosti z rokovania, vrátane výsledkov hlasovania a presného znenia všetkých rozhodnutí a ktorú musí dostať každý člen výkonného výboru.
   8. Zápisnicu zo zasadnutia Výkonného výboru podpisuje predseda Výkonného výboru a zapisovateľ.
   9. Zápisnica zo zasadnutia Výkonného výboru musí obsahovať:
      1. schválený program zasadnutia;
      2. prezenčnú listinu;
      3. zoznam podkladov k jednotlivým bodom programu a spôsob prístupu k nim;
      4. dôležité vyjadrenia členov Výkonného výboru k jednotlivým bodom programu;
      5. rozhodnutia prijaté k jednotlivým bodom programu vrátane výsledkov hlasovania a odlišného stanoviska člena Výkonného výboru, ktorý nesúhlasil s prijatým rozhodnutím alebo s jeho odôvodnením, ak o to požiada;
      6. meno, priezvisko a podpis predsedajúceho a zapisovateľa.
   10. Zápisnica podľa článku 7.9 sa zašle všetkým osobám oprávneným zúčastniť sa zasadnutia Výkonného výboru najneskôr do 25 dní odo dňa zasadnutia.
7. Prezident SAG
   1. Prezidenta volí Konferencia SAG na obdobie troch (3) rokov.
   2. Prezident je štatutárnym orgánom SAG. Je oprávnený zaväzovať SAG vo všetkých veciach a podpisovať za SAG samostatne.
   3. Prezident riadi činnosť výboru SAG.
   4. Prezident je zodpovedný za riadne vedenie účtovníctva, plnenie daňových povinností a plnenie zmluvných záväzkov.
   5. Funkcia Prezidenta SAG sa nemôže kumulovať so žiadnou ďalšou funkciou definovanou týmito stanovami.
8. Generálny sekretár SAG
   1. Generálneho sekretára menuje a odvoláva Prezident SAG.
   2. Generálny sekretár je zodpovedný za chod sekretariátu a administratívne zabezpečovanie činnosti SAG.
   3. Generálny sekretár vykonáva rozhodnutia Prezidenta SAG.
9. Hospodár SAG
   1. Hospodára menuje a odvoláva Prezident SAG.
   2. Hospodár vykonáva rozhodnutia Prezidenta SAG a Výkonného výboru SAG v oblasti nakladania s finančnými prostriedkami a majetkom SAG.
   3. Hospodár spravuje hotovostné prostriedky SAG a vedie o tom príslušnú evidenciu; zhromažďuje a uchováva na určenom mieste a v stanovenom poradí účtovné doklady SAG.
   4. Hospodár vykonáva svoju činnosť v súlade so zásadami hospodárenia, podľa týchto stanov a podľa záujmov SAG.
10. Revízor
    1. Revízora volí a odvoláva Konferencia, a to na obdobie štyroch (4) rokov.
    2. Revízor má právo sa zúčastňovať na zasadnutiach Výkonného výboru.
    3. Revízor upozorňuje na nedostatky, prípadné chyby a nesúlad rozhodnutí alebo úkonov so všeobecne záväznými predpismi alebo internými predpismi.
    4. Revízor na zasadnutiach Konferencie predkladá revíznu správu, kde informuje o svojej činnosti a zistených nedostatkoch.
    5. Revízor je oprávnený zvolať Konferenciu.
    6. Revízor je najvyšším kontrolným orgánom športovej organizácie. Výkon funkcie revízor je nezlučiteľný s výkonom funkcie iného orgánu SAG.
    7. Revízor o svojej činnosti vyhotovuje revíznu správu, ktorá obsahuje:
       1. schválený program zasadnutia;
       2. prezenčnú listinu, zápisnice o zvolení člena orgánu podľa § 19 ods. 1 písm. c) Zákona o športe a písomné splnomocnenia, ak boli predložené;
       3. zoznam podkladov k jednotlivým bodom programu a spôsob prístupu k nim;
       4. dôležité vyjadrenia členov orgánov k jednotlivým bodom programu;
       5. rozhodnutia prijaté k jednotlivým bodom programu vrátane výsledkov hlasovania a odlišného stanoviska člena, ktorý nesúhlasil s prijatým rozhodnutím alebo s jeho odôvodnením, ak o to požiada;
       6. meno, priezvisko a podpis predsedajúceho a zapisovateľa.
    8. Revíznu správu podľa bodu 11.7 zašle Revízor všetkým osobám oprávneným zúčastniť sa zasadnutia Revízora najneskôr do dvadsaťpäť (25) dní odo dňa zasadnutia.
11. Volebná komisia
    1. Prípravu a riadny priebeh volieb do orgánov SAG zabezpečuje volebná komisia volená Konferenciou, a to v súlade s Volebným poriadkom SAG.
    2. Na žiadosť člena Konferencie Ministerstvo školstva Slovenskej republiky určí nezávislého pozorovateľa, ktorý je oprávnený zúčastniť sa na voľbách a na zasadnutí volebnej komisie vrátane sčítavania hlasov.
    3. Úhradu účelne a preukázateľne vynaložených nákladov spojených s účasťou nezávislého pozorovateľa na voľbách znáša SAG.
12. Disciplinárny senát a senát na riešenie sporov
    1. SAG má Disciplinárny senát, ktorý zároveň zastrešuje riešenie sporov.
    2. Disciplinárny senát sa skladá z troch (3) členov, ktorým jeden je predseda, jeden podpredseda a jeden člen.
    3. Členov Disciplinárneho senátu volí a odvoláva Konferencia, a to na obdobie štyroch (4) rokov.
    4. Výkon funkcie v Disciplinárnom senáte je nezlučiteľné s výkonom funkcie v inom orgáne SAG.
    5. Disciplinárny senát prerokúva disciplinárne previnenia členov SAG a dáva podnety Konferencii na prípadné vylúčenie člena zo SAG alebo na prijatie iných opatrení. Disciplinárny senát môže vylúčiť člena podľa bodu 17.10.4. Rozhodnutie disciplinárneho senátu v takom prípade podlieha preskúmaniu Konferenciou, ktorá musí takéto vylúčenie potvrdiť.
    6. Disciplinárny senát sa zároveň snaží o zmierlivé riešenie sporov medzi jednotlivými športovcami, športovými klubmi alebo športovcami a športovými klubmi.
13. Odborné komisie
    1. Odborné komisie sú zriaďované a rušené Výkonným výborom.
    2. Cieľom činnosti odborných komisií je riešiť konkrétne problémy a zastrešovať jednotlivé oblasti činnosti SAG.
14. Konflikt záujmov
    1. SAG upravuje konflikt záujmov tak, aby bola zabezpečená nezlučiteľnosť výkonu funkcie Prezidenta SAG, Revízora alebo člena vo Výkonnom výbore s výkonom funkcie v štatutárnom orgáne, kontrolnom orgáne alebo člena vo výkonnom orgáne dodávateľa tovarov alebo služieb pre SAG alebo jej člena.
    2. Ak v konkrétnej veci existuje alebo hrozí konflikt záujmov člena orgánu SAG alebo orgánu člena SAG, tento člen sa nesmie zúčastniť na jej prerokovaní a rozhodovaní. Ak je pochybnosť o existencii alebo o hrozbe konfliktu záujmov, rozhoduje predsedajúci príslušného orgánu, o člena ktorého ide; ak ide o predsedajúceho, o existencii alebo o hrozbe konfliktu záujmov rozhodujú ostatní členovia príslušného orgánu tajným hlasovaním. Ak sa jedná o orgán, ktorý má len jedného (1) člena, rozhoduje Výkonný výbor.
    3. Člen SAG alebo člena SAG, ktorý rozhodoval vo veci v ktoromkoľvek stupni, je vylúčený z rozhodovania v tej istej veci v orgáne, ktorý rozhoduje v inom stupni alebo v tej istej veci vykonáva kontrolnú pôsobnosť alebo prieskumnú pôsobnosť voči konečnému rozhodnutiu orgánu SAG alebo člena SAG.
15. Členstvo v SAG
    1. Členstvo v SAG je vyjadrením podpory, lojality a stotožnenia sa člena SAG s poslaním, cieľmi a úlohami, ako aj s pravidlami fungovania SAG. SAG zabezpečuje plnenie svojich cieľov a úloh najmä prostredníctvom svojich členov a v spolupráci s nimi.
    2. Členstvo v SAG je dobrovoľné, nie je naň právny nárok a vzniká, je pozastavené alebo zaniká rozhodnutím príslušného orgánu SAG.
    3. Členstvom v SAG člen SAG prejavuje svoj súhlas a vôľu podriadiť' sa platným pravidlám SAG, ktoré sú vyjadrené v týchto stanovách ako aj rozhodnutiam príslušných orgánov SAG vydaným v súlade s nimi. Práva a povinnosti členov môžu byt' okrem týchto stanov upravené aj ďalšími predpismi SAG.
    4. Členstvom v SAG ako občianskom združení vzniká príslušnosť' ku SAG ako športovej organizácii podľa § 8 ods. 3 Zákona o športe.
    5. SAG vyberá od svojich členov v súlade s ust. § 9 ods. 1 Zákona o športe ročný členský príspevok na svoju činnosť'.
    6. SAG, jeho orgány a členovia podporujú medzi sebou navzájom a vo vzťahu k tretím osobám vzťahy založené na všeobecných princípoch slušnosti.
    7. Každý člen SAG je povinný osobitne dbať' na dobré meno SAG a zdržať' sa akýchkoľvek konaní, ktoré by ho mohli nespravodlivo poškodiť'.
    8. SAG zabezpečuje v zmysle ust. § 8 ods. 6 Zákona o športe vo svojej pôsobnosti dodržiavanie pravidiel Svetového antidopingového programu, opatrení proti manipulácii priebehu a výsledkov súťaží a  iných opatrení proti negatívnym javorn v športe vyplývajúcich z medzinárodných predpisov a rozhodnutí a tieto negatívne javy SAG považuje za závažné disciplinárne previnenia v rozpore s poslaním SAG.
    9. Každý člen SAG môže kedykoľvek v súlade s týmito stanovami vystúpiť zo SAG. Vystúpenie zo SAG nezbavuje člena vystupujúceho zo SAG povinnosti vyrovnať svoje finančné alebo iné záväzky voči SAG alebo členom SAG.
16. Členovia SAG
    1. SAG môže mat' neurčitý počet členov.
    2. Členom SAG môže byť fyzická alebo právnická osoba.
    3. Člen SAG je automaticky členom občianskeho združenia aj športovej organizácie.
    4. Členstvo v SAG je možné na dobu určitú alebo na dobu neurčitú.
    5. Podmienky vzniku členstva fyzickej osoby v SAG ako sú nasledovné:
       1. podanie písomnej prihlášky preukazujúcej svoj záujem o členstvo v SAG; žiadateľ' vo veku do 18 rokov musí podať prihlášku prostredníctvom svojho zákonného zástupcu;
       2. súhlas s dodržiavaním týchto stanov SAG;
       3. uhradenie ročného členského príspevku.
    6. Splnením vyššie uvedených podmienok sa žiadateľ stáva členom SAG.
    7. V zmysle týchto stanov sa priznávajú členom tieto práva:
       1. podieľať' sa na činnosti SAG najmä ako športovec alebo športový odborník a požívať' výhody poskytované SAG svojim členom;
       2. obracať' sa na orgány SAG s podnetmi týkajúcimi sa SAG a žiadať' tieto orgány o stanovisko k týmto podnetom;
       3. byt' informovaný o činnosti a o rozhodnutiach orgánov SAG.
    8. V zmysle týchto stanov sa priznávajú členom SAG tieto povinnosti:
       1. dodržiavať' stanovy a interné predpisy SAG vrátane rozhodnutí, pokynov a usmernení orgánov SAG;
       2. pomáhať' pri plnení poslania a cieľov SAG a aktívne sa podieľať' na jeho činnosti;
       3. podľa svojho najlepšieho vedomia a svedomia, v rozsahu svojich možností a schopností pomáhať' orgánom SAG;
       4. platiť' riadne a včas členské príspevky;
       5. konať' a vystupovať' tak, aby neboli poškodené záujmy ani dobrá povesť' SAG a jeho členov;
       6. ochraňovať' a zveľaďovať' majetok SAG;
    9. Výkonný výbor môže internými predpismi konkretizovať'/podrobnejšie upraviť' výkon, rozšíriť' práva a povinnosti členov, a to v súlade so stanovami, právnym poriadkom Slovenskej republiky a právom Európskej únie. Pri ukladaní povinností členom SAG dbajú orgány SAG najmä na to, aby nimi nezasahovali v neprimeranom rozsahu do legitímnych subjektívnych záujmov jednotlivých členov a SAG ako celku.
    10. Členstvo v SAG ako člena SAG zaniká:
        1. smrťou; ak sa jedná o fyzickú osobu;
        2. zánikom bez právneho nástupcu, ak sa jedná o právnickú osobu
        3. písomným vzdaním sa členstva v SAG;
        4. vylúčením pre porušovanie povinností podľa článku 16.6 a 16.7.
17. Hospodárenie SAG
    1. SAG má účtovné obdobie kalendárny rok v zmysle ust. § 9 ods. 3 Zákona o športe.
    2. Plánovanie, koordinovanie a uskutočňovanie príjmov a výdavkov SAG za priebeh jedného účtovného obdobia má byt' v zásade vyrovnané To znamená, že ak sa nenapĺňajú plány v príjmovej časti rozpočtu, obmedzí sa čerpanie prostriedkov vo výdavkovej časti rozpočtu.
    3. SAG vedie účtovníctvo v zmysle zákona č. 431/2002 Z. z. o účtovníctve, v znení neskorších predpisov.
    4. SAG si riadne plní všetky povinnosti v oblasti správy daní vyplývajúce z príslušných všeobecných záväzných predpisov.
    5. Základným dokumentom v hospodárení SAG je rozpočet SAG, ktorý schvaľuje Výkonný výbor. Orgány SAG a členovia SAG sa v oblasti hospodárenia riadia schváleným rozpočtom SAG na príslušný kalendárny rok.
    6. Ak SAG obdrží príspevok uznanému športu, jeho rozdeľovanie musí byť v súlade s ust. § 68-69 Zákona o športe.
    7. Správu o hospodárení SAG vypracováva Hospodár najneskôr jeden mesiac pred konaním riadnej Konferencie SAG.
    8. Správa o hospodárení musí obsahovať:
       1. základné informácie o majetku SAG;
       2. príjmy a výdavky za uplynulé obdobie;
       3. základné údaje z účtovnej uzávierky za uplynulé obdobie;
       4. Správu o hospodárení schvaľuje Výkonný výbor SAG najneskôr 14 dní po predložení.
    9. Príjmy SAG tvoria najmä:
       1. členské príspevky od členov;
       2. príspevky od iných občianskych združení
       3. dary;
       4. podiely zo zaplatenej dane fyzickej alebo právnickej osoby podľa ust. § 50 a nasl. zákona č. 595/2003 Z.z o dani z príjmov v znení neskorších predpisov;
       5. príjmy za vstupy na športové podujatia organizované SAG;
       6. príjmy z predaja tovarov alebo služieb označených symbolmi SAG;
       7. príjmy z hospodárenia s vlastným majetkom a právami SAG.
       8. dotácie z rozpočtu verejnej a štátnej správy.
    10. Výdavky SAG, ktorými sa napĺňa poslanie SAG v spoločnosti a sleduje verejný záujem a verejná prospešnosť' a dosahujú sa ciele SAG sú najmä výdavky SAG:
        1. na zabezpečenie prípravy športovej reprezentácie SAG;
        2. na zabezpečenie účasti športovej reprezentácie SAG na športových súťažiach;
        3. na podporu a rozvoj go na území Slovenskej republiky s osobitným dôrazom na podporu a rozvoj go u detí a mládeže;
        4. na zabezpečenie organizovania súťaží v go na území Slovenskej republiky a iných s go súvisiacimi podujatiami;
        5. výdavky na športových odborníkov na základe zmlúv podľa ust. § 6 Zákona o športe, najmä ak sa na výkon športovej činnosti vyžaduje odborná spôsobilosť podľa ust. § 6 ods. 7 Zákona o športe;
        6. na kúpu tovarov a služieb, ktorými sa zhodnocujú existujúci majetok a práva SAG vrátane následného maloobchodného predaja týchto tovarov a služieb so symbolmi SAG.
18. Záverečné ustanovenia
    1. Zmeny stanov nadobúdajú účinnosť okamihom, keď o nich rozhodla Konferencia, pokiaľ z rozhodnutia Konferencie o zmene stanov alebo zo zákona nevyplýva, že nadobúdajú účinnosť neskôr.
    2. Doterajší členovia orgánov SAG sa považujú za členov SAG.
    3. Vo veciach neupravených týmito stanovami sa právne vzťahy spravujú príslušnými ustanoveniami právnych predpisov, najmä Zákonom o športe.
    4. Ak niektoré ustanovenia týchto stanov nie sú platné alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu týchto stanov.
    5. Tieto stanovy v plnom rozsahu nahrádzajú stanovy prijaté konferenciou zo dňa 12.05.2019.
    6. Tieto stanovy boli prijaté Konferenciu dňa 14.09.2020.